Suid Afrikaanse Nuus Thread - Page 124 - Stormfront
Page 124 of 226 « First < 24 74 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 174 224 > Last »
12-10-2006, 03:27 PM #1231
Nuwe rassisme in polisie
'N "Doelbewuste" en "georkestreerde" strategie om van nie-swart lede van die polisie ontslae te raak, geskied met die stilswyende goedkeuring van die topbestuur van die SAPD.
En dit gebeur boonop met inbegrip van die nasionale polisiehoof, komm. Jackie Selebi, sê AfriForum.
Dié burgerregte-inisiatief doen hierdie beskuldiging in 'n omvattende verslag met die titel "Nuwe rassisme in die SAPD" wat pas aan die Menseregtekommissie oorhandig is.
Polisielede het AfriForum "letterlik oorval met tientalle voorbeelde van nuwe rassisme" nadat koerantberigte oor die ondersoek verskyn het, sê die organisasie.
Luidens die verslag is die strategie om veral wit, maar ook bruin en Indiër-polisielede, uit die SAPD te verdryf. Hierdie strategie word, volgens 'n beëdigde verklaring wat in die verslag vervat is, grootliks deur lede van die polisie-vakbond Popcru gevoer.
AfriForum voer aan Popcru-lede maak gebruik van metodes soos valse bewerings van rassisme of korrupsie, viktimisasie, dreigemente en intimidasie om nie-swart lede te teiken. As die geteikende uiteindelik daarin slaag om sy of haar onskuld te bewys, is die betrokke persoon se loopbaan reeds geruïneer en sommige bedank in elk geval oor die aantygings en die stres wat dit meebring.
Luidens die verslag word dié strategie uitgevoer met die stilswyende goedkeuring van die topbestuur van SAPD, met inbegrip van Selebi. Die kommissaris het dit selfs in een geval goed gedink om, in die teenwoordigheid van getuies, sy steun te betoon aan 'n junior polisielid wat 'n senior polisie-offisier, komm. Ben Groenewald, onregmatig in hegtenis geneem het, lui die verslag.
Volgens mnr. Kallie Kriel, uitvoerende hoof van Afri-Forum, is die verslag aan die Menseregtekommissie oorhandig vir ingryping. Dis gedoen omdat die SAPD-topbestuur tot dusver nie opgetree het teen polisielede wat hulle nie-swart kollegas valslik van rassisme en ander oortredings beskuldig het nie, hoewel dit onder hul aandag gebring is. "In minstens een van die gevalle is 'n persoon wat vals beskuldigings gedoen het, selfs bevorder," het Kriel bygevoeg.
Kriel sê die MRK is versoek om met die SAPD in gesprek te tree met die oog op die daarstelling van 'n klagtemeganisme wat – onder die toesig van die MRK – klagte van "nuwe" rassisme vertroulik kan aanhoor sonder dat die klaer intimidasie hoef te vrees.
Die MRK is ook gevra om toe te sien dat die SAPD toepaslike stappe doen teen diegene wat hulle aan vals bewerings teen nie-swart polisielede skuldig maak.
Volgens Kriel is alle vorme van rassisme ewe onaanvaarbaar, maar "nuwe" rassisme het spesifiek aandag in die verslag gekry omdat optrede daarteen tot dusver heeltemal deur die SAPD afgeskeep is. Die besluit om daarop te fokus, het gekom nadat kollegas van dir. Eben McLaren, 'n lid van die vakbond Solidariteit, saamgesweer het om hom valslik van rassistiese taalgebruik te beskuldig.
Luidens die verslag is die Pretoria-streek die brandpunt van die probleem, hoewel die res van die land nie ver agter is nie.
"Nie-swart stasiebevelvoerders het die afgelope jaar 'n bedreigde spesie in die Pretoria-gebied geword," lui die verslag.
12-10-2006, 03:30 PM #1232
'Waar is my pappa?'
'Waar is pappa?"
Die blonde seuntjie hou sy pa se foto teen sy gesig. Hy staar na die jong man in die swierige wit baadjie.
"Ek verlang na pappa," begin hy kerm. "Waar is pappa!" gil Harry Albutt. Hy spring van sy ma se skoot af. Hardloop reguit agterdeur toe met die foto onder sy arm vasgeknyp.
"Dis 'n ónreg," sê mev. Rina Albutt terwyl sy opstaan om haar kind tot bedaring te bring. "Harry (5) en Nerine (4) verstaan nie wat aangaan nie. Hulle moet deur 'n glas met hul pa praat."
Haar man, Ryan (36), is saam met nog ses sakemanne van Kuruman in die plaaslike gevangenis opgesluit oor 'n voorval wat langer as 'n dekade gelede in dié Noord-Kaapse dorp plaasgevind het. Albutt en mnre. Alec Whitehead, Hans Wessels, Gerhard Taljaardt, Chris de Waal, Willem Jacobs en Ryno Rossouw het op 18 Julie by die tronk aangemeld om hul vonnisse uit te dien. Dit is elf jaar ná die gewelddadige botsing tussen stakende munisipale werkers en wit inwoners op 31 Augustus 1995.
"Ons mans dien tronkstraf uit vir 'n misdaad (strafbare manslag en openbare geweld) wat hulle nie gepleeg het nie," sê mev. Lynette Whitehead.
"Ek wil graag weet hóé die staat ons mans uit 'n groep van sowat 130 wittes uitgesonder het om hiervoor te boet," sê sy. Haar man, Alec (56), is die oudste van die gevonniste mans. Hy is 'n gesiene inwoner van Kuruman met 'n plaas waar jagters van Amerika en Frankryk al jare kom skiet. "As ek geweet het my man was werklik hierby betrokke, het ek nie vandag met julle gepraat nie."
Sy personeellede is al 30 jaar in sy diens.
"Sal mense 30 jaar lank vir jou werk as jy 'n rassis is? Ons het ná '94 gesê kom ons probeer op ons manier 'n verskil maak in dié land."
Dié ding het hul gesin swaar getref.
"Ons is 'n close familie. Ons het álles saam gedoen en toe word Alec net so van ons weggeruk. Hier is 'n bitterheid in my. Verkragters en moordenaars loop vry rond en my man wat iets vir die samelewing beteken, moet tronk toe."
Mev. Rosa Wessels (52) bestuur haar man, Hans, se vulstasie nou op haar eie. "Ek mis hom. Die eensaamheid is soos 'n doodsvonnis. Jy sit in stilte."
Net so alleen het mev. Annaré Taljaardt verlede Saterdag die lewe geskenk aan 'n seuntjie terwyl haar man, Gerhard, in sy sel gesit het.
Sy was vyf maande swanger die oggend toe hy tronk toe is. Judika (3) en Danél (4) dink hul pa werk in Kuruman.
"Hulle is so klein. Hoe moet hulle die konsep van 'n tronk verstaan? Judika bid elke aand dat liewe Jesus haar pappa huis toe sal bring. Ek weet my man is onskuldig. Ek weet ook die ander mans sou nooit in hul lewe iemand kon doodslaan nie."
Sy vee die trane weg.
"My man is 'n motorwerktuigkundige. Sy hande was altyd vol eelte en ghries. Ons het drie maande ná sy opname vir die eerste keer 'n kontakbesoek gehad. Toe ek sy hand vat, was dit papsag. Sagter as myne en silwerskoon."
12-10-2006, 03:33 PM #1233
Polisielid al 4 j. tuis oor stres
'Ek weet nou hoekom polisielede hul dienspistole gryp en hul gesinne uitwis. Die polisie het my menswaardigheid van my gestroop."
Só sê insp. Annamarie Lubbe (46) van Dorandia oor haar loopbaan van 28 jaar in die polisie. "Ek is dood binne, so goed soos 'n lopende lyk," sê sy.
Lubbe is van 16 November 2002 met betaalde siekverlof weens post-traumatiese stres. Op 4 Oktober 2004 het die polisie haar beveel om terug te keer werk toe waar sy in " 'n laestres-omgewing" geplaas sou word.
Maar ná vier dae by die Pretoria-Noord-polisiekantoor het Lubbe vir die soveelste keer in 'n psigiatriese hospitaal beland. Sedertdien sit sy by die huis en word haar siekverlof van maand tot maand verleng.
Sy was al by vyf psigiaters, onder wie 'n psigiater waarna die polisie haar verwys het. Almal het dieselfde bevinding gemaak.
Lubbe, oorspronklik van Ventersdorp en later van Coligny, ly aan post-traumatiese stres, sy kry paniekaanvalle, angsaanvalle, het selfmoordneigings, is depressief, aggressief, impulsief, obsessief, gedisoriënteerd en sukkel met gemoedsversteurings.
Haar toestand is permanent en sy reageer nie op behandeling nie. Sy gebruik sewe verskillende voorskrifmedisynes daagliks. Daarom is al vyf psigiaters se aanbeveling dat Lubbe medies ongeskik verklaar word.
Die polisie het dit egter sonder rede geweier. Toe Lubbe wou weet hoekom, was die antwoord "sy het nie nodig om te weet nie".
Op 'n keer het die polisie Lubbe se salaris gestop.
Minute voordat haar aansoek teen die polisie in die Pretoriase hooggeregshof aangehoor sou word, het die staatsprokureur 'n ooreenkoms met haar regspan bereik.
Sedertdien word haar salaris, en die jaarlikse verhogings, weer in haar bankrekening inbetaal.
"Ek wou nog altyd polisie toe. Dit was my droom," vertel Lubbe.
Haar hel het begin toe sy as ondersoekbeampte in sake van strafbare manslag en selfmoord oorledenes se erg verminkte liggaamsdele op tonele moes soek en lyke wat uitmekaar geruk was, moes hanteer.
Met elke geregtelike ondersoek moes Lubbe bystaan wanneer lyke oopgesny word sodat sy aantekeninge kon maak.
Lubbe se besering aan diens staan op haar polisiediensrekord aangemeld as 19 November 2001, die datum waarop sy op 'n ongelukstoneel moes werk waar dertien mense erg vermink is toe hul minibustaxi agter teen 'n stilstaande bus gebots het.
Van dié ongeluk en ander grusame tonele waarop Lubbe moes werk, het sy 'n lêer bygehou omdat dit is wat haar "siek" gemaak het.
"Ek kan nie so aangaan nie. Wat verwag die polisie van my? Ek het nog nooit enige ondersteuning van die polisie ontvang vir my siekte nie. Tot op hede het ek geen ontlonting ontvang ná 'n misdaadtoneel nie," sê Lubbe.
Die polisie het nie met druktyd nie op navrae gereageer nie.
12-11-2006, 04:01 PM #1234
8 bewaarders geskors nadat Mathe ontsnap
Agt bewaarders van die C-Max-gevangenis in Pretoria is reeds geskors weens bewerings dat omkoopgeld van tussen R30 000 en R80 000 hande gewissel het sodat Annanias Mathe, een van Suid-Afrika se mees gevreesde misdadigers, kon ontsnap.
Mnr. Manelisi Wolela, woordvoerder van die departement van korrektiewe dienste, het gister gesê die bewaarders is geskors hangende die uitslag van die taakspan se ondersoek na die voorval.
Volgens Wolela sal die uitslag einde volgende maand aan mnr. Ngconde Balfour, minister van korrektiewe dienste, beskikbaar gestel word, waarna die minister sal besluit of dit aan die media bekend gemaak word.
Mnr. James Selfe, DA woordvoerder van korrektiewe dienste, het in 'n verklaring gesê die portefeulje komitee vir korrektiewe dienste moet dringend die bewerings dat die bewaarders omkoopgeld aanvaar het, ondersoek.
Hy vra dat enigiemand wat by Mathe se ontsnapping betrokke was, geskors en, waar nodig, strafregtelik vervolg word. Mathe is nou in 'n sel wat spesiaal omgeskep is om verdere ontsnappings te voorkom. Sy bed, wasbak en toilet is van sement en daar is geen losstaande items of staal in sy nuwe sel nie.
Die venster waardeur hy glo gekruip het, het nou twee stelle diefwering. Mathe het glo sy staalbed uitmekaar gehaal om 'n hak te maak wat hy gebruik het om oor die muur te klim. Hy is vasgetrek toe hy 'n motor gesteel het wat met 'n opsporingstelsel uitgerus was.
Mathe word verbind met meer as 51 verkragtings, roof en huisbraak.
12-11-2006, 04:02 PM #1235
Uit op parool sonder dat slagoffer se familie weet
Michael Bellingan, voormalige polisiekaptein in die destydse veiligheidspolisie wat sy vrou in 1991 om "politieke redes" vermoor het, is onlangs klaarblyklik sonder waarskuwing aan die familie van sy vermoorde vrou op parool vrygelaat.
Bellingan (nou 49) is in Maart 1995 skuldig bevind aan die moord op sy vrou, Janine (35), op 21 September 1991. Sy is in hul huis in Gallo Manor, Sandton, met 'n moersleutel geslaan en verwurg terwyl die egpaar se twee kinders, Kate (nou 20, toe vier) en Steven (nou 18, toe twee) in die huis was. Bellingan was vir polisiewerk in Durban en het dít as alibi gebruik toe hy ontken het hy het sy vrou vermoor.
Dit het gedurende sy verhoor geblyk hy het die aand van die moord uit Durban na Johannesburg gery, sy vrou vermoor en weer teruggery Durban toe. Hoewel hy volgehou het hy het nie sy vrou vermoor nie, is hy skuldig bevind en tot 25 jaar tronkstraf gevonnis. Hy het met sy vrylating op parool net meer as 11 jaar van sy vonnis uitgedien.
Eers toe hy in 1998 voor die Waarheids-en-versoeningskommissie (WVK) om amnestie weens sy vrou se dood aansoek gedoen het, het Bellingan die eerste keer beken hy het sy vrou vermoor, maar om politieke redes. Sy vrou het glo geweet van die werk wat Bellingan vir die veiligheidspolisie gedoen het en het gedreig om dié inligting openbaar te maak. Sy amnestie is nie toegestaan nie en ná 'n mislukte appèl tot die konstitusionele hof in 2000 moes Bellingan vrede maak met sy vonnis.
Die Sunday Independent het gister berig geen van me. Janine Bellingan se familielede het geweet haar man word vir parool oorweeg óf dat hy vrygelaat is nie. Me. Renate Timmer, Bellingan se tweede vrou wat toesig oor die Bellingan-kinders verkry het en wat sedertdien ook van hom geskei is, het glo ook nie daarvan geweet nie.
Adv. Mannie Witz, wat Bellingan tydens die moordverhoor verteenwoordig het, het gister gesê hý het geweet Bellingan is "so twee weke gelede" op parool vrygelaat. Volgens hom het Bellingan "afslag" gekry omdat dit sy eerste oortreding was en hy glo 'n modelgevangene was. Hy weet nie waar Bellingan hom nou bevind nie.
Adv. Wim Trengove, SC, wat tydens die WVK-verhoor namens me. Janine Bellingan se familie opgetree het, het gister gesê hy is "baie teleurgesteld" dat Bellingan so vroeg vrygelaat is. "Die verskriklikste van die moord is dat hy geweet het sy jong kinders gaan op hul ma se lyk afkom. Hy het verdien om vir altyd in die tronk te sit."
Nie me. Bellingan se familie of me. Timmer kon vir kommentaar bereik word nie.
12-11-2006, 04:22 PM #1236
Yengeni wil parlement met wet uit apartheidera vir regskoste laat hoes
"Oor my dooie liggaam sal die parlement sy regskoste betaal!"
Só het 'n ontstoke mnr. Douglas Gibson, DA-hoofsweep, gister gereageer op die bedrieër en voormalige ANC-hoofsweep Tony Yengeni se versoek aan die speaker (me. Baleka Mbete) dat die parlement sy regskoste betaal indien hy hom tot die konstitusionele hof wend.
Yengeni dien vier jaar tronkstraf uit weens bedrog nadat hy versuim het om 'n afslag van byna R125 000 op 'n voertuig te verklaar.
"Dis die mees verregaande versoek wat ek nog ooit van gehoor het. Hy (Yengeni) het immers skuld beken. Dit is soos om die slagoffer te vra om die misdadiger se regskoste te betaal," het Gibson gesê.
Yengeni plaas sy hoop op 'n ou apartheidswet (die Wet op Magte en Privilegie, Wet 91 van 1963) waarvolgens hy meen LP's word kwytgeskeld van vervolging en aanhouding.
Die wet is in 2004 – eers nadat Yengeni skuldig bevind is – herroep. Artikel 8 van dié wet het LP's egter net teen arrestasie, vervolging en siviele eise beskerm wat sou spruit uit dit wat hulle tydens die uitvoering van hul pligte ín die parlement doen of sê.
Volgens 'n regskenner wat nou betrokke is by die parlement se wetskrywende proses – en dus nie sy naam genoem wil hê nie – hou Yengeni se argument nie water nie. "Die oorgangsbepalings van die Grondwet het wel ou wette in stand gehou, maar slegs waar dit nie strydig is nie met die nuwe Grondwet se eie bepalings," het hy aan Beeld verduidelik.
Indien Yengeni kan bewys dat hy beskerming onder hierdie wet moes geniet het, sal die konstitusionele hof steeds moet beslis of sulke beskerming nie strydig is nie met die Grondwet. In dié verband sal hy moet kyk na bylaag ses (6) van die Grondwet waarvolgens almal gelyk is voor die reg, meen die kenner.
12-11-2006, 04:27 PM #1237
JY SMS: Beriggewing, aantygings en rolspelers onder loep oor landbouspanning
• Ek is teen die aksies en stem saam dat dit polities geinspireer is. Geen wit boere is gelyk aan hongersnood.
• Ongelooflke skade reeds aangerig deur pers se beriggewing oor Rawsonville. Dankbaar dat geregtigheid sal geskied en pers probeer herstel waar help afbreek het.
• As bure van die 'aangeklaagdes' voel ons sterk dat hul name skoongewas word met dieselfde publisiteit, m.a.w., veral in Die Burger en ander media, so dikwels as wat dit beswadder is en veral ons Rawsonville boere eis regverdigheid teen onbewyste onwaarhede! Ons eis optrede teen swartsmeerders!!
• Loods dringende ondersoek na motiewe van faksies wat plaaswerkers misbruik om boere te diskrediteer. Niel Jordaan, Hexvallei
• Ek verstaan dat mense wat sonder morele waardes en sedelesse groot geword het graag d onregte aan hul voorouers wil vergeld, maar dit breek nie die bose kringloop van onmin en onkunde tussen twee groepe nie. dit stook vure van haat en geweld tot nadeel van almal in die Boland. Ek is so jammer dat ons voorouers nie al die jare meer respek, liefde en skoolopleiding aan ons plaaswerkers en hul gesinne uitgedeel het om hul selfwaarde te voed nie. Ons was selfsugtig! Maar help ons om reg te maak asb!
• Minister van landbou moet optree teen al die valse aantuigings wat gereeld teen die boere van die Wes-Kaap gemaak word.
• In Bonnievale het ons ook 2 valse koerantberigte die jaar gehad wat landbou se beeld nog versleg het,ek sal bly wees as dit ook opgehaal kan word.
• Boere lankal nie meer skuldig aan dopstelsel nie. Inkomste deesdae van so aard dat drank enige tyd gekry kan word. Allpay grootste sondebok. Almal kry of jy kwalifiseer of nie. Jy kry. Klagtes val op dowe ore. Word net afgemaak met hou jou neus uit ons sake.
• Dankie dat die waarheid oor boere se onskuld nog die voorblad haal!
• Hopelik word die boere nou uitgelos. Hul goeie insette en toevoeging tot 'n beter omgewing is ontelbaar!
• Hoe gaan Die Burger die kwaad wat jul help aanblaas regmaak?
• Laat geregtigheid geskied! laat cosatu openbare verskoning vra teenoor valse beskuldiges! Hulle mors polisie se tyd!
• My goeiste! Tot SANTI BASSON van FARM HEALTH AWARD in vandag se FORUM in Die Burger vertel sy het 'n moeilike jaar agter d rug met d Rawsonville boere verkragtings en aanrandings! Siestog, wat se sy nou met jul voorbladberig hieroor vandag? Vra haar bietjie en berig aan ons?!
• Eis 'n verskoning van die instansies wat destyds so bek gemaak het! Eis ook 'n verklaring van die Minister van Landbou.
• Wil Tony Ehrenreich steeds die vals beskuldigdes 'reg moer'? – Ontevrede, Bemoerde Boer.
• "Plaasverslag verras" Wat is die motiewe van Women on Farms, BAWSI, Cosatu, ALARM, Rudnet en almal van die Klapmutsbegrafnis-seepkis brigade ja en selfs Lulu Xingwana?
• Knap gedaan, Mededingingskommissie! Was dit nie die plig van die MPO nie? Waarvoor betaal die boere hulle dan?
• Ek as boer beskou dit as smeerveldtog teen die boere gemeenskap en vereis daad werklike optrede teen die skuldiges.
• Die "Plaasverslag verras" glad nie, die bewerings was 'n swak poging om die aanranding en moord van mnr Loots te regverdig. – Paul Roux, Stellenbosch
• 'n Bewys dat Wowen on Farms,BAWSI,Cosato,ALARM,en Rudner almal 'n verskuilde agenda het en hulle doelwit is om harmonie op plase te vernietig vir eie gewin. Laat hulle 'n verklaring doen om te die teendeel te bewys. JSJ
• As boer voel ek daar behoort groot omverskoning gevra word vir elke boer in die land vir al die haatspraak wat in die laaste tyd teenoor hulle uitgespreek word en die wye publisiteit wat dit kry. Meeste van die tyd is dit vals maar dit kry voorblad spasie, ons is moedeloos en voos geslaan. HELP ONS.
• Organisasies soos WOMEN ON FARMS behoort , landbou(boere), wat met groot opskrifte op voorblad van DIE BURGER valslik beskuldig is, op dieselfde wyse om verskoning te vra.
• Die politiekery van die organisasies wat jag maak op landbou word weereens blootgelê
• Vals aantuigings teen boere is haatspraak en rassisties. Mense wat vals aantuigings maak is aandadig aan die moorde op boere. – A. Boshoff
• Ons boere is reeds negatief! Ons inkomse in die wyn bedryf het met 40% gedaal! Nou word ons met SEB, vakbonde en poletiek omsingel en "ontwapen". Net omdat ons wit is! Hulle sal nie gaan lê voor landbou in swart hande is nie. Ek dink dit is maar net die begin. Dan wil ek ook die media geluk wens! Jul speel na hul kraal! 80% van jul berigte is teen die boere gemik. En jul slaag goed in jul rol as 'n skoothondjie. Skyf iets postief vir 'n slag omtrent ons boere.
• Dis verblydend dat daar uiteindelik na die boere se belange gekyk word. Kon die MPO nie lankal iets omtrent die saak gedoen het nie?
• Dis goeie nuus dat die verslag oppenbaar gemaak is, maar wat van COSATU en Women on Farms wat dit vir goedkoop politiekery gebruik het.Aansprake wat grens aan haatspraak. Kommersiele landbouers se welwillendheid is besig om min te raak agv sulke verdag makery vir goedkoop politieke gewin.
• Wat is almal wat saam gelieg het in die Rawsonville smeer veldtog (en die treinramp "oopvragmotor- histerie" by 'n begrafnis) se motief?
• Het Die Burger werklik geglo daar steek waarheid in die Rawsonville stories?
• Die motief is polities, haat aanblaas teen boere en blankes, wat tans kos op SA tafels sit en aan baie werk voorsien. Zimbabwe plan word tans deur 1politieke organisasie beplan vir grondeise en totale mag. Skrik wakker Afrikaners, kies sterk opposisie leier vir volhoubare oorlewing en neem aksie teen regering eensydig besluite. – Groete E. Grobbelaar
• Maak 'n voorbeeld van die "liegbekke en kwaadstokers " deur siviele eise in te stel teen die skuldiges!
• Tree op teen propaganda makers en gee krediet aan landbou vir gunstige toestande waaronder plaaswerkers leef
COSATO behoort landbouers om verskoning te vra. – Hermanus Kitshoff
• Wat is die agenda tov landbou vanaf die regering en Cosatu
• Opstokers in plaasverslag wat eet hulle straf hulle veral die polisie.
• Die arme boere en apartheid sal altyd die skuld vir alles kry! SKANDE!
• Boere moet daai kwaadstoker Ehrenreich dagvaar (Uit Engels vertaal)
• Dit is onverantwoordelik om binne 'n brose samelewing soos SA sulke onwaarhede te versprei en weg te kom daarmee. Tielman Roos
• Gee boere meer krediet. Hulle beteken baie vir ons land hou op met negatiewe publisiteit
• Hopelik sal persone in leiersposisies in die toekoms twee keer dink voordat hul oorreageer op ongestaafde bewerings teen blanke boere vir politieke gewin. Waarom is bv. die min van landbou en mnr Tony Ehrenreich nou doodstil terwyl hulle tydens die voorval baie te se gehad het?
• Hierdie berig toon aan dat Women on Farms, BAWSI, Cosatu, ALARM, en Rudnet beweerde vergrype deur boere teen plaaswerkers gebruik om landelike gebiede te destabiliseer en verhoudings op plase te vertroebel. Dankie dat u hierdie verslag gepubliseer het. – Philip Swart.
• Nou wie was so dom om te dink dat die aantygings kon waar wees? Dit was duidelik 'n politieke ding. Ek wens ek kan Tony Erenreich alleen kry!
• Tyd dat Die Burger seker maak van waarheid voor berigte geplaas word en ons landbouders in swak lig plaas.
• Plaasverslag vir my geen verrassing nie! Sulke liegtery is aan aan die orde van die dag en nie vreemd nie. Boer
• Die boere onnodig beskuldig, ondersoek die saak asb enduit.
• Baie bly oor uitslag. Jammer dat boer weereens in slegte lig gestel is. Buite mense besef nie dat boer doen meer vi r werkers as wat wetlik verplig is nie.
• Straf die wat vals beskuldigings maak en maak die vakbonde se monde stil.
• Die boere word altyd as sondebok voorgehou vir bykans enige iets. Dit terwyl hulle uitgemoor word, grondeise, grondbelasting, BEE en nog wat. Boere kyk beter na hul werkers as fabrieks werkers. Byvoordele: behuising, vervoer, voedsel...
• Die oomblik toe ek sien Women on Farms is betroke het ek geweet dis 'n bedrogspul uit vorige ondervinding!
• Ons boere is trots om landbouers te wees wat as families mekaar lief het. – Herman, Lambertsbaai
• Daar moet opgetree word teen persone en media wat boere moetswillige in n swak lig stel.
• Tony Ehrenreich en sy unie moet die publiek om verskoning vra vir hul haatspraak, aanhitsing tot geweld en oproerigheid teenoor onskuldige mense! Daar is nie meer plek vir rassiste soos hy in die reënboog nasie nie!
Dit is 'n skande hoe die meerderheid die boere altyd wil te na kom, waardeer eerder die goedkoop kos wat hulle produseer.
• Dagvaar die skuldiges vir haatspraak. Maak 'n groot geraas oor die foutiewe beriggewing.
• Waar die meeste boeregesinne en werkers reeds aan goeie verhoudings, wedersydse respek en medeverantwoordelikheid vir 'n gelukkige toekoms saam in die mooie Boland gewerk en sukses behaal het, word vertroue en hoop weer afgebreek deur slinkse wraakgieriges! dis die verkeerde pad na versoening.
• Nog altyd geglo in boere se onskuld. Verwag streng optrede teen diegene wat valse bewerings gemaak het en haatspraak geuiter het. – C. Bauermeister
• Daar moet opgetree word teen diegene wat die bewerings gemaak het ! En openbare gepubliseerde verskonings wat boere veroordeel het!
• Is dit nie 'n geval haatspraak wat vervolg behoort te word nie?
12-12-2006, 05:25 AM #1238
Omstrede webwerf gaan voort sonder geheime stigter
JOHANNESBURG. – Die konsep van die omstrede webtuiste van crimexposouthafrica.org (Cesa) gaan voort, maar dié keer sonder dat die ontwykende stigter van Cesa, mnr. Neil Watson, enigsins daarby betrokke gaan wees.
Storms het al verskeie kere oor die webwerf losgebars: Eers omdat dit glo 'n negatiewe beeld van Suid-Afrika uitgedra het en toe omdat Watson glo net 'n skuilnaam vir mnr. Juan-Duval Uys is.
Uys was die voorsitter van die eertydse Gay-en-lesbiër-alliansie (GLA).
Watson het dit ontken.
Die webtuiste is reeds vir weke lank nie beskikbaar nie, al het Watson verskeie ondernemings gegee dat dit binnekort weer sou werk.
Lede van Cesa het intussen besluit om aan te gaan met die konsep.
Mnr. Wayne Möller, die nuwe voorsitter, het gesê hulle glo baie sterk aan die oorspronklike idee, maar Watson het hulle in die steek gelaat.
Watson is verskeie kere na vergaderings genooi, maar het nooit opgedaag nie.
"Daar was reeds baie kontroversie.
"Ons vermoed hy's Juan-Duval Uys en dink Neil Watson is 'n opgemaakte naam.
"Ons het egter geen bewyse dat hy wel bestaan nie," het Möller gesê.
Volgens hom het hulle die webtuiste in goeder trou ondersteun en sommige lede het duisende rande geskenk vir die webwerf. Niemand het 'n benul waarheen dié geld is nie.
"Dié saak is groter as net een persoon en van nou af verbreek ons ons bande met hom (Watson)," het hy gesê.
Die groep mense oorweeg dit om die webblad se domein dieselfde te hou en selfs om 'n politieke party of -beweging te stig.
"Die wet moet toegepas word en dit word nie gedoen nie. Mense wat misdaad bedryf, moet uit die samelewing verwyder word.
"Almal kruip weg: Ons mure kan nie hoër nie en ons slotte kan nie groter nie. Ons moet iets doen," het Möller gesê.
"Ons wil 'n positiewe bydrae maak. Ons wil ook hê 2010 (die Wêreldbeker-sokkertoernooi) moet 'n sukses wees en nie 'n skandaal nie. Ons gaan nie net misdaad uitwys nie, ons gaan help soek na oplossings."
12-12-2006, 08:44 AM #1239
MBEKI MOET SELEBI DADELIK AFDANK
President Mbeki behoort na die nuutste onthullings oor Selebi dat hy reeds sedert 2002 bewus was van die misdaadbedrywighede van Agliotti, Selebi onmiddellik af te dank. Indien die bewerings waar is dat Selebi bewus was van die misdadigheid van Agliotti en hy nie opgetree het nie, maak dit Selebi 'n oortreder omdat hy die gereg gedwarsboom het. Die vriendskap tussen Selebi en Agliotti was dan misbruik om Agliotti te beskerm en het Selebi eintlik misdaad bevorder en nie bestry nie", het mnr. Pieter Groenewald (LP), hoofwoordvoerder van die VF Plus vir Veiligheid & Sekuriteit, gesê.
"President Mbeki behoort nou `n regterlike kommissie van ondersoek aan te stel na kommissaris Selebi, soos wat die VF Plus reeds vroeër van die President versoek het. Die President het egter in sy antwoord op die versoek gesê dat geen regeringstruktuur hom ingelig het van `n ondersoek na kommissaris Selebi nie. Selebi is nie net 'n verleentheid vir Mbeki nie, maar vir die hele Suid-Afrika. Meer en meer beweringe word teen Selebi gemaak in die media wat die vertroue in Selebi as polisiehoof ernstig skaad. Geen lid van die publiek of 'n lid van die Polisiediens kan meer vertroue in Selebi hê nie. Die regte ding om te doen is om Selebi onmiddellik af te dank", het mnr. Groenewald bygevoeg.
12-13-2006, 01:58 AM #1240
WES-KAAP: Rowers loop hul rieme styf ná woeste jaagtog
KAAPSTAD. – Twee vermeende rowers is Maandagaand hier in hegtenis geneem ná 'n orgie van geweld wat 'n rooftog, 'n inbraak by 'n motor, 'n wilde jaagtog in spitsverkeer en 'n skietery ingesluit het.
Die jaagtog – vanaf Kampsbaai deur Seepunt tot in die stad – het sowat 'n halfuur geduur, het kapt. Randall Stoffels, polisiewoordvoerder, gister aan Die Burger gesê.
Hy het gesê die jaagtog het gevolg op 'n gewapende roof in Kampsbaai.
"Die verdagtes het na bewering by 'n vrou se motor ingebreek. Sy het hulle betrap, waarna hulle haar glo met 'n vuurwapen gedreig en beroof het. Kort daarna is daar ook by 'n ander motor ingebreek."
'n Ooggetuie het die registrasienommer van die motor waarin die rowers was, neergeskryf en die polisie gebel. Volgens Stoffels het lede van die Kampsbaai-polisie die motor minute later in Kampsbaaiweg opgemerk. Die vermeende rowers het egter van die polisie probeer wegjaag.
Volgens Stoffels het 'n wilde jaagtog van sowat 'n halfuur lank in spitsverkeer gevolg.
"Die mans het links gedraai in Cecilweg, maar het teen 'n stilstaande Toyota Tazz gebots. Hulle het egter verder gejaag en by Tennysonstraat teen 'n geparkeerde bakkie vasgejaag."
Die verdagtes het uitgespring en te voet probeer vlug, met die polisie nog steeds op hul hakke.
Stoffels het gesê die passasier (24) van die wegkom-motor het gedurende die jaagtog glo 'n vuurwapen op die polisie gerig. In die skietery wat gevolg het, is hy in die regterarm en in sy linkerbeen gewond. Albei mans is in hegtenis geneem.
Die gewonde is tans onder polisiebewaking in die hospitaal. Sy toestand is as stabiel beskryf.
Die polisie het beslag gelê op vermoedelik gesteelde eiendom, waaronder 'n radio, kredietkaarte en 'n handsak. Stoffels het gesê 'n 9 mm-pistool wat nie aan enige van die mans behoort nie, is by hulle gevind.
Die motorbestuurder (32) sal Donderdag saam met sy makker in die landdroshof hier verskyn op aanklagte van gewapende roof en die besit van gesteelde eiendom, het Stoffels gesê.
Daar sal moontlik verdere klagte tot die klagstaat bygevoeg word, waaronder oortredings van die vuurwapenwet asook roekelose en nalatige bestuur.